দীনবন্ধু মিত্র
দীনবন্ধু মিত্রের প্রথম প্রকাশিত নাটক "নীলদর্পণ" প্রকাশিত হয় ১৮৬০ খ্রিস্টাব্দে। এর পরে ১৮৬৩ খ্রিস্টাব্দে প্রকাশিত হয় তাঁর দ্বিতীয় নাটক "নবীন তপস্বিনী"। দীনবন্ধুর দুটি উৎকৃষ্ট প্রহসন হল "সধবার একাদশী" ও "বিয়ে পাগলা বুড়ো"। ১৮৭২ খ্রিস্টাব্দে তাঁর অপর এক প্রহসন "জামাই বারিক" প্রকাশিত হয়। ১৮৭৩ খ্রিস্টাব্দে প্রকাশিত হয় তাঁর সর্বশেষ নাটক "কমলে কামিনী"। নাটক ছাড়াও দুখানি কাব্যগ্রন্থও দীনবন্ধু রচনা করেছিলেন – "দ্বাদশ কবিতা" (১৮৭২) ও "সুরধুনী কাব্য" (প্রথম ভাগ – ১৯৭১ ও দ্বিতীয় ভাগ – ১৮৭৬)
নীলমণি দাশ
১৯৩৫ সালে বিপ্লবী পুলীনবিহারী দাসের আহ্বানে তিনি বঙ্গীয় প্রাদেশিক হিন্দু মহাসভার সম্মেলনের সাংস্কৃতিক অনুষ্ঠানে দেহ সৌষ্ঠবের খেলা দেখানোর জন্য মালাদায় যান। উক্ত অনুষ্ঠানে উপস্থিত ছিলেন ডঃ বিনয়কুমার সরকার, বিধুশেখর শাস্ত্রী, সজনীকান্ত দাস, আশুতোষ লাহিড়ী, রামানন্দ চট্টোপাধ্যায় প্রমুখ। অনুষ্ঠানে সভাপতিত্ব করেন বলদেবানন্দ গিরি মহারাজ। অনুষ্ঠান শুরু হয় পুলীনবিহারী দাসের পরিচালনায় লাঠি ও অসি খেলার মধ্যে দিয়ে। এইসব খেলার মাঝে মাঝে নীলমণি দেহ সৌষ্ঠব প্রদর্শন, লোহা ব্যাঁকানো, বিম ব্যালান্সিং প্রভৃতি দুঃসাহসিক কসরত প্রদর্শন করেন। প্রদর্শনী সমাপ্ত হলে সভাপতি বলদেবানন্দ গিরি মহারাজ নীলমণিকে 'আয়রনম্যান' উপাধি দিতে চান। তার প্রস্তাবে উদ্যোক্তারা সম্মত হন। বঙ্গীয় প্রাদেশিক হিন্দু মহাসভার সভাপতি রামানন্দ চট্টোপাধ্যায় সম্মেলনের পক্ষ থেকে নীলমণিকে 'আয়রনম্যান' উপাধিতে ভূষিত করেন। উক্ত অনুষ্ঠানে উপস্থিত ছিলেন বঙ্গবাসী কলেজের ইতিহাসের অধ্যাপক মৃণালকান্তি বসু। তিনি অধ্যক্ষ গিরিশচন্দ্র বসুর কাছে নীলমণির কৃতিত্বের কথা প্রকাশ করেন এবং নীলমণির পড়াশোনা অবৈতনিক করার জন্য সফলভাবে সুপারিশ করেন। নীলমণি বঙ্গবাসী কলেজ থেকেই বি.এ. পরীক্ষায় উত্তীর্ণ হন।